**15**

Na podlagi 119. člena Zakona o skupnih temeljih sistema plač v javnem sektorju (Uradni list RS, št. 95/24), tretjega odstavka 22.a člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18, 204/21, in 139/22, 38/24, 48/24 -odl. US in 95/24 - ZSTSPJS), 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 25/23, 64/23, 79/23, 95/24 – ZSTSPJS, 96/24 in 99/24), Pravilnika o merilih za ugotavljanje delovne uspešnosti direktorjev oseb javnega prava s področja dela Ministrstva za gospodarstvo (Uradni list RS, št. 134/06 in 95/24 – ZSTSPJS) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_ sprejel

**S K L E P**

**o določitvi dela plače za redno delovno uspešnost**

**direktorice Javnega sklada malega gospodarstva Goriške za leto 2024**

1.

Direktorici Javnega sklada malega gospodarstva Goriške se za leto 2024določi del plače za redno delovno uspešnost v višini 1.710,26 EUR bruto.

Redna delovna uspešnost se skladno s Pravilnikom o merilih za ugotavljanje delovne uspešnosti direktorjev oseb javnega prava s področja dela Ministrstva za gospodarstvo ovrednoti v skupni višini 93 odstotnih točk.

2.

Za plačilo redne delovne uspešnosti se nameni 5 % letnih sredstev za osnovno plačo direktorice.

3.

Direktorici se del plače za redno delovno uspešnost za leto 2024 izplača v letu 2025.

4.

Ta sklep velja takoj.

Številka: 410-7/2023-8

Nova Gorica, dne

 Samo Turel

 ŽUPAN

Številka: 410-7/2023 - 8

Nova Gorica, dne 8. aprila 2025

OBRAZLOŽITEV

1. **Pravni temelj**

Pravni temelji za sprejem Sklepa odoločitvi dela plače za redno delovno uspešnost direktorice Javnega sklada malega gospodarstva Goriške za leto 2024 so:

* Zakon o skupnih temeljih sistema plač v javnem sektorju (Uradni list RS, št. 95/24; v nadaljevanju: ZSTSPJS), ki v 119. členu določa, da se do 1. januarja 2026 za izplačevanje delovne uspešnosti za javne uslužbence v plačnih skupinah od B do K uporabljajo določbe prve in druge alineje 21. člena in od 22. do 22.e člena Zakona o sistemu plač v javnem sektorju, določbe od 27. do 34. člena in Priloga 2 Kolektivne pogodbe za javni sektor (Uradni list RS, št. 57/08, 23/09, 91/09, 89/10, 89/10, 40/12, 46/13, 95/14, 91/15, 21/17, 46/17, 69/17, 80/18, 136/22 in 12/24), Uredba o delovni uspešnosti iz naslova povečanega obsega dela za javne uslužbence (Uradni list RS, št. 53/08, 89/08 in 175/20), 7. člen Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23 in 79/23) ter pravilniki, izdani na podlagi tretjega odstavka 22.a člena ZSPJS;
* *Zakon o sistemu plač v javnem sektorju* (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165), [84/18](http://www.uradni-list.si/1/objava.jsp?sop=2018-01-4122), [204/21](http://www.uradni-list.si/1/objava.jsp?sop=2021-01-4154), [139/22](http://www.uradni-list.si/1/objava.jsp?sop=2022-01-3402),38/24,48/24 -odl. US in 95/24 – ZSTSPJS, v nadaljevanju ZSPJS), ki v 22. členu določa, da skupen obseg sredstev za plačilo redne delovne uspešnosti znaša najmanj 2 % in ne več kot 5 % letnih sredstev za osnovne plače in da se skupen obseg sredstev za redno delovno uspešnost za plačilo ravnateljev, direktorjev in tajnikov oblikuje in izkazuje ločeno, v 22.a členu pa določa, da del plače za redno delovno uspešnost pripada javnemu uslužbencu, ki je v obdobju, za katerega se izplačuje, pri opravljanju svojih rednih delovnih nalog dosegel nadpovprečne delovne rezultate; da ta del plače lahko letno znaša največ dve osnovni mesečni plači javnega uslužbenca, pri čemer se kot osnova upošteva višina osnovne plače javnega uslužbenca v mesecu decembru preteklega leta, ter da se ta del plače izplača najmanj dvakrat letno, razen če ni s kolektivno pogodbo ali z aktom, izdanim na podlagi zakona, urejeno drugače, nadalje pa je v tretjem odstavku 22.a člena določeno še, da višino dela plače za redno delovno uspešnost ravnateljev, direktorjev in tajnikov določi organ, pristojen za njihovo imenovanje, na podlagi meril, ki jih določi pristojni minister,
* *Uredba o plačah direktorjev v javnem sektorju* (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 25/23, 64/23, 79/23, 95/24 – ZSTSPJS, 96/24 in 99/24); v nadaljevanju: Uredba), ki v 7. členu določa, da se direktorjem javnih zavodov, javnih agencij, javnih skladov in drugih oseb javnega prava, del plače za redno delovno uspešnost, v okvirih, ki jih določa zakon, izplačuje enkrat letno na podlagi poslovnega poročila, in sicer za redno delovno uspešnost v preteklem letu,
* *Pravilnik o merilih za ugotavljanje delovne uspešnosti direktorjev oseb javnega prava s področja dela Ministrstva za gospodarstvo* (Uradni list RS, št.134/06 in [95/24](https://www.uradni-list.si/glasilo-uradni-list-rs/vsebina/2024-01-2864) – ZSTSPJS; v nadaljevanju: Pravilnik), ki določa merila, po katerih se določi višina plače za delovno uspešnost direktorja. Skladno z 2. členom Pravilnika se višina plače za redno delovno uspešnost direktorja določi na podlagi naslednjih meril:
* poslovna uspešnost (katerega sestavni del so izpolnjevanje letnega programa, gospodarnost in racionalnost, učinkovito izvajanje nalog z vpeljavo novih organizacijskih ali tehnoloških rešitev),
* kakovost opravljenega dela (katerega sestavni del so vpeljani sistem spremljanja kakovosti, prispevek k poenostavitvi postopkov, hitrosti reševanja zadev in izvajanjem nalog v roku, vestnosti in natančnost pri delu ter uspešno sodelovanje z drugimi akterji ),
* učinkovitost poslovanja (ovrednoti glede na pravočasnost, natančnost in doslednost izvajanja predpisov in pooblastil)
* Statut Mestne občine Nova Gorica (Uradni list RS, št. 13/12, 18/17 in 18/19), ki v 19. členu določa, da mestni svet odloča o zadevah, ki jih določa zakon.

Nadzorni svet Javnega sklada malega gospodarstva Goriške je na seji dne 11.3. 2025 :

* poslovno uspešnost ovrednotil z 53% od maksimalno možnih 55%
* kakovost opravljenega dela ovrednotil z 32% od maksimalno možnih 35%
* učinkovitost poslovanja ovrednotil z 8% od maksimalno možnih 10%

Seštevek vseh zgornjih meril znaša 93 %.

Skladno s 6.členom Pravilnika se višina dela plače za delovno uspešnost direktorice JSMGG izračuna tako, da se seštevek odstotkov iz prejšnjega odstavka pomnoži z dvakratnikom osnovne mesečne plače direktorice v mesecu decembru preteklega leta. Upoštevaje, da je najvišje možno izplačilo redne delovne uspešnosti omejeno z obsegom sredstev za redno delovno uspešnost direktorice je NS JSMGG sprejel sklep, da se direktorici izplača redna delovna uspešnost v višini 5% letnih sredstev namenjenih za osnovno plačo direktorice.

Plača direktorice JSMGG je znašala decembra 2024 2.889,57 EUR.

ZSPJS v 22. členu določa, da skupen obseg sredstev za plačilo redne delovne uspešnosti ne sme presegati 5% osnovne plače, kar se za obdobje od 1.1.2024 do 31.12.2024 izračuna 2.795,64,10 EUR x 5 mesecev + 2.889,57 EUR x 7 mesecev x 5% = 1.710,26 EUR. Slednje pomeni, da se direktorici JSMGG izplača nagrada v višini 1.710,26 EUR bruto.

Za izplačilo redne delovne uspešnosti direktorice ni bil podan noben izmed izločilnih pogojev iz 8. člena Pravilnika. V kolikor bi Računsko sodišče kasneje direktorici JSMGG za to poslovno leto izdalo negativno mnenje, je direktorica skladno z 8. členom Pravilnika dolžna že izplačana sredstva za redno delovno uspešnost v celoti vrniti.

Sprejem predlaganega sklepa ne pomeni dodatnih finančnih obveznosti za proračun Mestne občine Nova Gorica, saj so sredstva vključena v Finančni načrt JSMGG za leto 2025.

**Mestnemu svetu Mestne občine Nova Gorica predlagamo, da obravnava predloženo gradivo in sprejme predlagani sklep.**

 Samo Turel

 ŽUPAN

Pripravili:

Martina Remec Pečenko

Vodja oddelka za gospodarstvo in gospodarske javne službe

Tatjana Gregorčič

 Vodja službe za gospodarstvo, kmetijstvo in turizem

Priloge:

* Vloga za izdajo soglasja št. 014-0001/2022-55 z dne 18. 3. 2025
* Sklep NS JSMGG št. 014-1/2022-49 z dne 11. 3. 2025
* Letno poročilo Javnega sklada malega gospodarstva Goriške za leto 2024 z dne 3. 2. 2025